# data[].attributes.body
ברוכים הבאים לאתגר השפע הגדול!

אנחנו עומדים ללוות אתכם במהלך 21 הימים הקרובים יד ביד בדרך לשפע שלכם!

איך יתנהל האתגר?

בכל בוקר ב9:00 יעלה כאן הפוסט עם התוכן היומי, קישור למדיטציות ומשימה יומית אותה יש להשלים עד היום למחרת.

חשוב מאוד לשמור על קצב עם כולם ולהקפיד לבצע את המשימה היומית בזמן! יש לכם מ9:00 עד 9:00 למחרת להקשיב למדיטציה ולהשלים את המשימה..

התוכן היומי וכן כל התכנים של אותו השבוע יהיו מוצמדים להודעות שבראש הקבוצה.

את השבוע נסגור בלייב עם פריידי ואלימור על העבודה השבועית ומדיטציה מרוממת לסופ"ש!

אם עדיין לא הקדשתם "מחברת שפע" לאתגר, מומלץ שתעשו זאת כעת. במחברת תרכזו את כל המשימות, התרגילים והתובנות שלכם במסע אליו אנחנו יוצאים.

מוכנים? יצאנו לדרך!

✨

יום 1: מהו שפע?

כולם רוצים שפע – אז מהו שפע בכלל?

שפע הוא אנרגיה, תדר של "יש" הזמין בכל עת.

שפע הוא הוויה של מלאות וסיפוק, תחושה של משחק מרגש עם אינסוף אפשרויות והזדמנויות.

שפע לא מתייחס רק לחשבון הבנק, כי אם לתפישת חיים שלמה הפוגשת אותנו בכל תחום ותחום: שפע של בריאות, יצירתיות, ידע, אהבה, סקס, וכמובן חשבון בנק מפרגן.

היקום עצמו שופע, ואנחנו חלק מהשפע הזה, חלק משדה אינסופי בו יש לכל אדם שפע, בשפע!

השפע לא בא אף פעם על חשבון מישהו אחר.

עלינו להתייחס לשפע בדיוק כפי שאנו מתייחסים לאוויר, הרי לא יעלה על הדעת שאדם "יקמץ" בנשימה רק מתוך חשש שלא יישאר מספיק לאחר?!

וכשם שהשפע שלך לעולם לא יבוא על חשבונו של אחר, כך גם השפע של אחרים לעולם לא יכול לבוא על חשבונך או להחסיר ממך דבר. השפע זמין לכל דורש, בדיוק כשם שחמצן זמין לכל אורגניזם חי.

משימה:

היום נניח את היסודות לאתגר ונבין מהי נקודת המוצא ממנה כל אחד מאיתנו יוצא לאתגר, בכל תחום בחייו:

הקשיבו למדיטציה המצורפת (מומלץ לעשות זאת על הבוקר) ואחריה כתבו בכנות במחברת השפע שלכם היכן אתם נמצאים כרגע בכל אחד מהתחומים הבאים בחייכם:

התייחסו לבריאות, דימוי גוף, אהבה וזוגיות, משפחה, הגשמה, רוחניות, שפע כלכלי וכמובן לכל תחום אחר שרלוונטי לכם!

לדוגמא: בתחום האהבה אני בזוגיות מדהימה ומאושרת, אבל יש קצת ריבים שמפריעים לי ואשמח לגדול מעבר להם.

לדוגמא: בתחום הבריאות אני מחלימה ממחלה קשה, שזו כבר התפתחות רצינית ומבורכת! הגוף שלי עדיין חלש ואני מפחדת מהאפשרות שהמחלה תחזור..

לדוגמא: בתחום הכלכלי אני ממש אבוד, הייתה לי עבודה שגם ככה לא אהבתי ועם המצב כרגע גם היא כבר לא רלוונטית.. אני מרגיש שעלי להמציא את עצמי מחדש ולמצוא אפיק כלכלה חדש.

כתבו ותארו את המצב בפירוט, האם אתם שמחים ומרוצים ממנו, או שאתם מרגישים תקועים ויש לכם רצון להתפתח ולגדול שם?

הקפידו להיות כמה שיותר מדוייקים בתיאור המצב שלכם.

ממש כמו השימוש באפליקציית וויז, עלינו להזין מיקום מדויק של נקודת המוצא, כדי שהאפליקציה תוכל לקחת אותנו למחוז חפצנו. היום נזין את נקודת המוצא, ובמשך הימים הבאים נעשה את דרכנו לעבר השפע! זכרו, השפע זמין וקיים לכולם, ללא הגבלה!

שתפו אותנו כאן בתגובות לגבי התחום הקריטי ביותר בו תרצו לראות את השינוי בשפע בחייכם. הללויה!

לשימושכם 3 גרסאות לאותה המדיטציה:

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

# data[].attributes.body
משתתפי אתגר השפע הגדול!
✨
הטבה מיוחדת רק בשבילכם בסוף הפוסט!
✨
מרחב מודעות, מעבר להיותו בית להתפתחות תודעתית ואקדמיה וירטואלית ראשונה מסוגה בארץ, הוא קודם כל בית לאנשים השותפים למסע של גילויים. בית לקהילה המאמינה בכוחה של הנאה והגשמה וביכולתו של כל אחד להביא שינוי לחייו ולחיות חיים מודעים ושופעים עבור עצמו ועבור כל מעגלי ההשפעה שלו.
אנחנו מאמינים שבשביל לחיות בגן עדן, צריך להסכים להיות כל הזמן בהתפתחות ותנועה.
התודעה, כמו כל שריר, חייבת תרגול ופיתוח מתמיד, ממש כמו בחדר כושר רגיל.

אם לא הולכים קדימה, הולכים אחורה ובדיוק בשביל זה יש לנו את חדר הכושר לתודעה!

מדי חודש חברי הקהילה נפגשים לתרגול עומק בנושא אחר. כל תרגול הוא סוג של סדנה, מסע מרוכז בן 8 ימים, המבקש לחקור ולרפא את הנושאים הכי חשובים בחיים.
מהגשמה ועד שפע, אהבת אמת, מיניות, הורות, JUST NAME IT אנחנו לא מדלגים על אף נושא, עובדים סביב מעגל השנה וכל חודש מעמיקים לנושא אחר.
מוזמנים להציץ כאן https://katzr.net/9c800c בתוכנייה המרגשת…!
ובנוסף לכל התרגולים הוירטואלים, אחת לרבעון אנחנו נפגשים לאירועי קהילה שווים במיוחד! כי חגיגות זה אנחנו....

ועכשיו למשתתפי אתגר השפע הגדול, אנחנו מציעים הטבה כפולה ובלעדית!
הצטרפו עכשיו לחדר הכושר לתודעה במחיר חודשי מיוחד וקבלו במתנה את סמינר למשוך בחוטים בגרסתו הוירטואלית!
ההטבה כוללת:
סמינר וירטואלי "למשוך בחוטים" בשווי  1,600 ש"ח - במתנה!
סדנה וירטואלית "לצאת מהמטריקס" בשווי 118 ש"ח - במתנה!
קו למרחב - תמיכה טלפונית לשאלות, התייעצויות וסיוע במודלים השימושיים במתודולוגיה.
קבוצת פייסבוק סגורה לליווי צמוד עד שתהיו מוכנים לתרגולים החודשיים בחדר הכושר, ובכלל בכל נושא ושאלה.

כתבו בתגובות את מספר הטלפון שלכם ואנחנו נדאג לחזור אליכם בהקדם עם כל הפרטים!!

*לתשומת לבכם: כפי שחלקכם הגדול יודע, סמינר למשוך בחוטים הינו סמינר מרתק ומשנה חיים בו נלמדים יסודות התפישה והמודלים השגורים בה.
מבצע מיוחד זה, בו אתם מקבלים את סמינר "למשוך בחוטים" במתנה הינו חד פעמי ותקף עד ליום שישי הקרוב בלבד! להצטרפות: https://katzr.net/9c800c
וביום שישי, עם סגירת ההטבה פריידי ואלימור ילוו וירטואלית את כל המצטרפים החדשים בצורה מרוכזת במטרה להכין אתכם לתרגול הקרוב.
אל תפספסו את ההזדמנות הזו, אמרו כן להזדמנויות!
✨
ברוכים הבאים!

# data[].attributes.headline
לייב סיכום שבוע שלישי

# data[].attributes.subject
לייב סיכום שבוע שלישי

# data[].attributes.attachment_link.description
‎שיחות בגן עדן - הטרמינל‎ has 12,229 members. ‎ברוכים הבאים לטרמינל המחודש, שיקח אתכם ישירות לגן עדן... טרמינל זה הינו בית למאזיני התוכנית "שיחות בגן עדן" המבקשים לקיים דיונים תודעתיים, להמשיך לעסוק בשיחות לאורך כל השבוע ולמלא אחר המשימות שיסייעו לנו לקחת את חיינו עוד צעד אל עבר גן עדן.

# data[].attributes.body
היום האחרון לאתגר, ותזכורת אחרונה להרגל ההודיות שלנו!
✨
הערב בשעה 21:00 אנחנו נפגשים ללייב חגיגי לסיכום האתגר, מדיטציית "הללויה" להודיה על המוגמר וטיפים להמשך הדרך!
✨
"הללויה" בארמית – משמעה תודה!
כשאנחנו חותמים את התכנות במילה "הללויה", דמו זאת כפעולת "ENTER "פשוטה + "SAVE ."
במילה "הללויה" אנחנו למעשה מודים על המוגמר, על הקיים והמושלם.
אנחנו לא מבקשים "טובה", אנחנו לא אומרים "אמן" בתחינה, אנחנו מברכים ומודים על הדבר שכבר קרה.

עבר-הווה-עתיד:
המשחק בזמנים הוא חלק מהותי מהתרגול, כי כשאנחנו מתכנתים את המציאות הרצויה אנחנו מדמיינים, חשים ומרגישים את העתיד, כאילו הוא מתממש ממש כאן, ברגע הזה. כך שברגע של "עתידנות" אנחנו בעצם מביאים את העתיד אל ההווה.
למשל, מי שרוצה להנות מאהבת אמת, עליו להתחיל לנהל אורח חיים זוגי - לחשוב בשניים ולדבר בשניים, עד שלא תהיה ברירה, ל"צד השני" פשוט להיווצר ולהגיע לחייו.
חשוב לשים לב שכל פקודה תודעתית מתרחשת אך ורק בכאן ועכשיו. לתודעה אין שום זמן אחר מלבד הרגע הזה!  אין מחר בבוקר ואין אח"כ..
כך בדיוק אנחנו מתנהלים עם השפע.
אנחנו מתחילים ברגע זה לחיות את החיים עליהם אנחנו חולמים. בשלבים הקודמים באתגר דייקנו, דמיינו ורטטנו אותם וכעת, בשלב ההללויה האחרון אנו חיים אותם בהווה ומתנהגים במציאות כאילו שהם כבר התרחשו.
הכילו כבר עכשיו את המציאות את החדשה, רטטו אותה ובכך תחוללו את הגעתה.

משימה:
הקשיבו למדיטציה בפעם האחרונה במסגרת האתגר (מוזמנים כמובן לשמור ולהאזין לה בכל עת...) והביטו על 21 הימים האחרונים.
איך נכנסתם ואיך אתם יוצאים? האם אתם כבר שמים לב לשינויים קטנים במציאות? האם כבר משכתם אליכם שפע שהגיע בקלות ובשמחה?

שתפו אותנו כאן בתגובות בגילויים שלכם ובשפע שהגיע, וספרו לנו איך היה לכם האתגר??
הללויה!

לשימושכם 3 גרסאות לאותה המדיטציה:
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

# data[].attributes.body
זכרתם להודות? להאזין למדיטציה? כל הכבוד לכם!!
✨
אנחנו הולכים ומעמיקים במסע שלנו אל עבר השפע. והיום אנחנו עומדים ללמוד להיעזר ב"אלף ידיים בלתי נראות" שיחברו לעזרת הגשמתכם, אם רק תקפידו על טוהר הכוונה.

"הנפרדות הינה אשליה החוצצת ביניכם לבין שאר הבריאה. התודעה הקולקטיבית פועלת מתוך ולשם יצירת אחדות גבוהה. התמירו כוונתכם ואלף ידיים יחברו לעזרתכם" (תפישת המטאיזם)

לצידה של המודעות האישית שלנו, האחראית על התחושות האישיות שלנו כאינדיבידואלים, קיימת גם תודעה קולקטיבית משותפת, אשר תמיד שואפת להתפתחות והרמוניה.
אפשר לקרוא לתבונה האלוהית הזו גם "אבולוציה", אלוהים, רוח, או כל שם אחר שנוח לכם. ובלבד שתזכרו שהאנרגיה הגאונית הזו תמיד בעדכם, מכוונת למטרות גדולות וראויות.
כוונה טהורה ובמיוחד כוונה קולקטיבית (המיועדת לטובת הציבור, קבוצת אנשים, משפחה, התפתחות האנושות וכד') רותמת את היקום לכדי מה שנראה לנו כצירופי מקרים, המסייעים לדבר להיווצר ללא מאמץ מיותר.
ההבנה שהעולם הגדול אינו נפרד מאתנו, אלא חלק מרצף אחד של תודעה, מאפשרת לנו לרתום את כל הכוחות המתקיימים בו, לטובת הגשמתנו - הגשמתו הוא.
דוגמא מעולה לכך אנחנו יכולים לראות ממש בימים אלה, כשהמשק עצר ועסקים נסגרו:
הרי אם המסעדות סגורות, ממילא אין פרנסה לחקלאים המספקים להן ירקות, ואין פרנסה לנהגים המשנעים את הסחורה, לתחנות הדלק, לחברות הביטוח וכן הלאה...
כשהמצב הכלכלי בעולם לא טוב, ברור ומובן שכולם מושפעים מכך - אם אחד יפול, יפלו כולם אחריו.
וכך בדיוק עובד גם השפע - כשלאחד יש, לכולם יש!
או כמו שאמר ג'ון קנדי ג'וניור:
Where We Go One We Go All

משימה:
רשמו במחברת השפע שלכם חמישה דברים, איזורים ונושאים בחייכם בהם אתם בחווית תקיעות ונפרדות.
הקשיבו למדיטציה עם השאלה "איך אוכל להפוך את הכוונה הפרטית לכוונה גבוהה וקולקטיבית?"
לדוגמא: אני מתבייש וחושש לצאת לאור עם הספר החדש שלי
כוונה גבוהה: הספר נועד לסייע להמון ולכן it's not about me….

הקפידו לרשום את התשובות במחברת, בחרו נושא אחד אותו חקרתם ושתפו אותנו כאן בתגובות כיצד התמרתם אותו לכוונה גבוהה.

בהצלחה, זו הולכת להיות קפיצת דרך משמעותית עבורכם!

לשימושכם 3 גרסאות לאותה המדיטציה:
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

# data[].attributes.body
איזה יום מרגש לפנינו!

אנחנו ממש לקראת סיום האתגר, והרגל ההודיות כבר הפך לחלק בלתי נפרד מחיינו..!

✨

הנתינה לעולם מייצרת חווית אקסטזה קיומית, תחושת משמעות בלתי נדלית והתרגשות מדי בוקר, לקראת עוד יום של הפתעות וריגושים. היא הפרייה המתגמלת אותנו באופן מיידי, תודעתית, עוד לפני שהתגמול הכספי מספיק להיכנס לחשבון הבנק שלנו.

נתינה הינה מערכי היסוד בחברה המכירה בתרומתה של ערבות הדדית. חברה ערכית הדוגלת בנתינה לזולת ולסביבה, מעודדת את חבריה לגלות אכפתיות וערנות לסובב, להושיט יד לאחר ולפעול למימוש צרכיו ורווחתו.

"ככל שתרבו לתת, כן תרבו לקבל, מפני שכך תוודאו כי שפע היקום יזרום בלי הרף בחייכם. הכוונה שמאחורי הנתינה היא החשובה ביותר - היא צריכה לגרום אושר לנותן ולמקבל, ואז האנרגיה שמאחורי הנתינה תגדל עשרות מונים" (דיפאק צ'ופרה)

בדרך כלל, כאשר אנחנו בתחושת הישרדות אנו נותנים פחות, מאבדים את הנדיבות. אך דווקא מתוך מקום הישרדותי, עלינו לזכור את הקשר הישיר שבין נדיבות ושפע. וכך נוכל לצאת ביתר קלות מ"לופ ההישרדות" שלנו.

כמה דגשים לנתינה:

תנו מעצמכם שלא על מנת לקבל תמורה

תנו מעצמכם משהו שהייתם רוצים עבור עצמכם

תנו מעצמכם שלא על מנת לשלוט באחר

תנו מעצמכם ללא תנאים מוקדמים או התחייבויות קודמות

תנו מעצמכם מתוך בחירה אישית, לא מתוך לחץ או ריצוי

תנו מעצמכם תוך יצירת תחושה טובה אצל המקבל וללא תחושת נזקקות מצידו

משימה:

הכנסו למדיטציה היומית עם השאלה מה הייתי רוצה לבקש לעצמי? הפליגו עם השאלה לכל תחומי חייכם..

אחרי המדיטציה רשמו את כל מה שעלה במחברת השפע שלכם.

להיום, בחרו 3 מהדברים שרשמתם והעניקו בדיוק את אותם הדברים ל3 אנשים סביבכם שיהנו מהמתנה הזו..

מוזמנים להמשיך עם הענקת כל הרשימה מתי שרק תרצו! זכרו: ככל שתרבו לתת, כך תרבו לקבל..

שתפו אותנו כאן בתגובות באחד או בכל שלושת הדברים שבחרתם להעניק היום.

לשימושכם 3 גרסאות לאותה המדיטציה:

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

# data[].attributes.headline
החזון הופך למציאות

# data[].attributes.subject
החזון הופך למציאות

# data[].attributes.body
3 ההודיות מקבלות היום תוספת מופלאה להרגל שכבר מוטמע אצלנו בתאים!
✨
כדי שהחלום שלנו יתגשם, לא מספיק שנדע מהו, עלינו ממש להרגיש ולחוש אותו - ”סוף מעשה במחשבה תחילה“
כפי שהוכחנו בימים הקודמים, המציאות אינה אלא תוצר מיידי ועדכני של כל מחשבותינו ותחושותנו הפנימיות. כך שאם נצליח לשנות את הלך המחשבה, את הרטט ואת התחושה
הפנימית שלנו, נצליח בהתאמה לשנות את מציאות חיינו!

"שינוי קטן בתודעה – שינוי גדול במציאות"

על מנת לעשות שינוי בתודעה עלינו להיעזר בכוחו של הדמיון. ישנן טכניקות רבות של הרפיה ומדיטציות בהן התודעה חשופה לסוגסטיות ולפקודות חדשות. אין זה משנה באילו מהטכניקות תבחרו, כל עוד תצליחו לדמיין את חלומכם בצורה מדויקת ותערבו כמה שיותר חושים ורגשות בדמיונכם.
כדי שהמחשבה שלכם אכן תהפוך למציאות עליכם להוסיף אליה כמיהה והשתוקקות רגשית. לא די במחשבה הכרתית, אלא בהרגשה שתרטוט בגופכם ובכך תצרוב את התחושה בתודעה.
למה הדבר דומה? להבדל בין מחשבה על כוס מים רותחים לעומת הנגיעה בכוס עצמה, הרגשת חום המים והידיעה החוויתית שנוצרת עקב כך.
באמצעות דמיון רב חושי נתכנת את התודעה ונייצר בה הטבעה עמוקה. בכך נוודא שהדימוי יהפוך לאמין ומוכר לתודעה, ומשם עד הפיכתו למציאות זו כבר רק פיזיקה פשוטה.

משימה:
קחו לכם רגע של שקט, היכנסו פנימה ותנו לדימיון להשתולל (בקטע טוב) וערכו את רשימת החלומות שלכם!
דמיינו בעיני רוחכם את מושא שאיפותיכם כאילו שהוא מתרחש ממש עכשיו, בהווה, ואז הוסיפו אותו לרשימה.
לצורך העניין, אם אתם רוצים להפוך להיות שותפים במשרד עו“ד בו אתם עובדים, נסו לדמיין את השלט בכניסה למשרד ואת הלוגו שעליו מתנוסס בגאווה שמכם. הרגישו את השמחה והסיפוק הממלאים אתכם, הריחו את ניחוח הקפה שמגישה לך מזכירתכם האישית וראו את הנוף מבעד לקירות הזכוכית במשרדכם החדש...
ואם השפע עבורכם הוא דווקא חופשה משפחתית בתאילנד - הרגישו את הריר העולה בפיכם למראה האננס הטרי, תוך שהשמש מלטפת אתכם בעודכם צופים באהוביכם טובלים בים…
לאחר שכתבתם רשימה מרגשת, והרטטים הדומיננטיים ברורים לכם, הגיע זמן היצירה!
הדפיסו את הגלויה המצורפת בתגובה הראשונה ומצאו מספר תמונות שמעבירות את הרטטים הרצויים, והדביקו אותן על הגלויה. את הגלויה תלו במקום נגיש, ליד המיטה או על המקרר והקפידו להביט בה כמה שיותר!
אם העיניים הפיזיות שלנו מאפשרות לנו לקלוט ולראות דברים מוחשיים, הרי שעייני רוחנו מאפשרות לנו ראייה של עולם רחב, דמיוני ועשיר יותר. כל תמונה המצויה בראשנו תהפוך לחלק מחיינו, אם נדבוק בה ונדמיין אותה ב“תלת מימד“, ממש כאילו אנו מריצים אותה בסרט ”חי“ וצבעוני על גבי מסך HD איכותי.
עלינו להתמיד במלאכת דמיון החזון, להעניק לתודעה את התסריט המדויק ולערב בכך כמה שיותר חושים ורגשות!
"נצרו את חזונכם ואת חלומותיכם כאילו היו ילדי נשמתכם, תוכנית העל של הישגיכם העילאיים" (נפוליון היל)
חשוב לזכור כי התמדה היא שם המשחק, ויש משמעות רבה לחזרתיות.
לתרגול יומיומי קצר יש את הכח להביאכם במהרה לתוצאות מדהימות! - הקפידו לדמיין את רשימת החלומות שלכם וכמובן להביט בגלויה הצבעונית באופן יומיומי!

שתפו אותנו בתגובות באחד מהחלומות המרגשים שלכם! וכמובן הוסיפו תמונה של הגלויה החלומית שלכם. בואו נייצר כאן שרשור של חלומות גדולים!!

לנוחיותכם הלינקים למדיטציות:
*אלה אותן המדיטציות לאורך כל האתגר..
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
הזדמנויות אמיתיות להגשמה

# data[].attributes.subject
הזדמנויות אמיתיות להגשמה

# data[].attributes.body
כבר כמעט אין צורך להזכיר לכם להודות, נכון? אתם עושים את זה כמעט על אוטומט.. מי שלא איתנו, קדימה, הדביקו את הקצב!
✨
אחרי שאתמול ויתרנו על הפנטזיה והשארנו אותה במקומה (המכובד והמרגש) בצד, נמשיך היום ונתמקד בהגשמה.
כמו שלמדנו בימים הראשונים לאתגר, השפע נמצא בכל.
בכל זמן ובכל דבר.
כל שעלינו לעשות הוא
לפקוח את עיננו ולראות!
יש סביבנו אינספור הזדמנויות מדוייקות לנו להגשמה האישית שלנו!

אנחנו הרבה פעמים עורמים קשיים ותירוצים למה אלה לא הזדמנויות אמיתיות, או למה זה לא באמת יכול לקרות,
אבל כבר למדנו שהפעולות שלנו מתבססות על האמונות שלנו, ולאחר שחקרנו את האמונות שקיבלנו בילדות, וניקינו כל מה שכבר לא משרת אותנו, נוכל היום לבחון את שפע ההזדמנויות בעיניים חדשות.

משימה:
ערכו רשימה של לפחות 10 הזדמנויות שיש לכם להגשמה מיידית.
את ההזדמנויות חלקו להזדמנויות להגשמה מיידית, ולהזדמנויות להגשמה בחצי שנה - שנה הקרובה.
*שימו לב, זוהי לא רשימת החלומות (עליה נדבר מחר) אלא יעדים ממשיים למימוש.

דוגמאות להזדמנויות:
רשימת לקוחות גדולה שלא ייחסתם לה חשיבות יתר.
קשרים חברתיים פוטנציאליים דרך קבוצות שאתם חברים בהן.
יכולות שיש לכם כבר עכשיו (בלי הצורך ללמוד אותם!) כמו כתיבה, הדרכה, ניהול וארגון ועוד.
כל נכס רוחני או פיזי שיכול לסייע לכם לקראת השלב הבא!!

אחרי שרשמתם את כל ההזדמנויות המרגשות שכבר עכשיו קיימות ואפשריות לכם, בחרו הזדמנות אחת אותה אתם מתחייבים להתחיל לנצל כבר עכשיו, ושתפו אותנו כאן בתגובות למה התחייבתם!

לנוחיותכם הלינקים למדיטציות:
*אלה אותן המדיטציות לאורך כל האתגר..
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.body
התזכורת היומית על 3 ההודיות… האם כבר הטמעתם את ההרגל הזה והוא הפך לחלק בלתי נפרד משגרת הלילה שלכם, מיד לאחר צחצוח השיניים? איזה כיף!

✨

לכל אדם יש את החלום "הבלתי מושג" שלו.

יש מי שעדיין חולמת על אביר על סוס לבן שיבוא ויציל אותה מעצמה, ויש מי שחולם למצוא איזה שותף עשיר שיגלה אותו ויחלץ אותו החוצה מעסקיו הכושלים.

הרבה מאיתנו חולמים לזכות בלוטו, כי אנחנו לא מצליחים לדמיין שום דרך אחרת בה נוכל לעשות כסף גדול..

אלא שהחיים נוטים להפתיע, במיוחד את מי שמרגיש ראוי להפתעות שוות.

ברגע שנניח את הפנטזיות שלנו בצד, נקפיד להעלות את הערך העצמי שלנו בעיני עצמנו ונאמין בעצמנו שאנחנו מסוגלים, נחווה שפע שיגיע אלינו מכל עבר, דרך עשייה מבורכת ואמונה גדולה.

זוהי תובנה אדירה וחשובה מאוד:

לוותר על פנטזיה ולבחור בהגשמה!

מה ההבדל בין פנטזיה להגשמה?

פנטזיה (כמו למשל לזכות בלוטו) משאירה את הכוח מחוץ לשליטתנו - אצל מישהו אחר.

לעומת זאת, ההגשמה היא רק בידנו, בכוח הבחירה והעשייה שלנו, בעזרת מוחנו הגאוני והרוח האלוהית המחוברת אליו רגע רגע.

בנוסף לכך, פנטזיה לא נועדה להתממש. אנחנו נהנים לשחק ולפלרטט איתה בדמיון, היא כמו מסך עשן שאופף אותנו ב"אין".  ההגשמה, בניגוד אליה, כל מהותה היא הורדת החזון הגדול לרמת הגשמי והארצי, והיא מייצגת את "היש", את ההוצאה לפועל ואת המימוש של החלום.

לאחר שהבנו את ההבדל המהותי בין פנטזיה להגשמה, השיבו על השאלות הבאות:

1. מהי הפנטזיה בה אתם עדיין נאחזים בהקשר לשפע ולהגשמה?

2. האם אתם מוכנים לוותר עליה לטובת הגשמת החלום האמיתי שלכם?

3. מה יקרה אם תצליחו להגשים את החלום?

זכרו:

רק כשמוותרים באמת על הפנטזיה, אפשר לגשת להגשמת החלום.

אחרי שהשבתם על השאלות, הקשיבו למדיטציה ובמהלכה עשו בחירה אמיצה ומודעת לוותר על הפנטזיה, ולבחור בהגשמה! הללויה!

שתפו אותנו בתגובות על איזו פנטזיה אתם בוחרים באומץ לוותר ובמקומה יוצאים לעבר ההגשמה?

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.body
נתחיל כהרגלנו בקודש ב3 ההודיות שמזכירות לנו שוב ושוב בכמה שפע אנחנו מוקפים תמיד!

✨

רגע לפני שתעברו להאזנה למדיטציה היומית ותכנות התודעה לשפע, חשוב שתקדישו את היום הזה לסקירת מצבכם בהווה.

על מנת שאכן תוכלו להכיל את השפע שיגיע אליכם, יש לבדוק שיש לכם את היכולת להמשיך ולהחזיק בו, מבלי שיזלוג מכם החוצה, עוד לפני שתהנו ממנו.

יצא לכם פעם לקבל בונוס גדול או סכום משמעותי במתנה, והוא מיד יצא ונעלם מחשבון הבנק שלכם כלא היה?

קורה לכם שהוצאות האשראי עולות באופן עקבי על ההכנסות?

אלה הן נזילות אנרגטיות שאנחנו חייבים לסגור ולאטום, אחרת כל שפע שנמשוך ונייצר יתאדה מידנו בטרם נהנה ממנו.

על פי הקבלה, צמצום - הוא אחד מחוקי השפע!

כן כן, לדעת להדק את החגורה ולוותר על העודף והמיותר, הוא שלב מהותי בדרך לחיי רווחה ושפע.

וחוסר ארגון הוא אחד ממקורות דליפת האנרגיה המשמעותיים ביותר.

ככל שאנחנו מודעים למצב הקיים, והכל רשום ומסודר, כך נוכל לעקוב אחר הדברים ולראות היכן עלינו לשנות את ההתנהלות שלנו, או לחילופין לשמר ולשעתק אותה לתחומים אחרים...

אז קחו פאוזה ממה שאתם עושים, צרו לכם מרחב נעים עם מוזיקה טובה ואיזה כוס תה מפנק, התגברו על הסלידה הרגעית והשלימו משימה אקוטית זו - ויפה שעה אחת קודם!

המטרה הלוגית שלנו כאן היא מאוד ברורה:

על מנת לייצר שפע עליכם לצמצם את ההוצאות ולהגדיל את ההכנסות!

ערכו רשימה מפורטת של כלל ההכנסות וההוצאות שלכם. בחנו על מה ניתן לוותר? מה חוזר על עצמו בכפילויות? מה אינו MUST בחיים החדשים שלכם? ובקרוב נתחיל גם לבחון מהיכן ניתן לייצר הכנסות חדשות ונוספות.

מוזמנים להעזר בלינקים הבאים או בכל טבלה אחרת שנוחה לכם:

https://calkaloot.co.il/budget-managment/

https://katzr.net/a8267e

שתפו אותנו כאן למטה בתגובות מה הכי עוזר לכם לגשת למשימה קצת פחות כיפית, איזה מרחב יצרתם לעצמכם ואלו גילויים חדשים הבנתם עם השלמת המשימה?? ואם יש לכם טיפים לניהול הפיננסי, מוזמנים לחלוק עם כל הקהילה!

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
לייב סיכום שבוע שני

# data[].attributes.subject
לייב סיכום שבוע שני

# data[].attributes.attachment_link.title
שיחות בגן עדן - הטרמינל

# data[].attributes.attachment_link.description
ברוכים הבאים לטרמינל המחודש, שיקח אתכם ישירות לגן עדן... טרמינל זה הינו בית למאזיני התוכנית "שיחות בגן עדן" המבקשים לקיים דיונים תודעתיים, להמשיך לעסוק בשיחות לאורך כל השבוע ולמלא אחר המשימות...

# data[].attributes.headline
למה אנחנו עושים את מה שאנחנו עושים?

# data[].attributes.subject
למה אנחנו עושים את מה שאנחנו עושים?

# data[].attributes.body
מוזמנים לפתוח את היום דבר ראשון במדיטצית השפע, ואז לצלול לתוכן:
כשטוב וקל לנו והכל זורם, לרוב לא צצות שאלות ואנחנו ממשיכים בדרכנו בסוג של "טייס אוטומטי"
החוכמה היא להמשיך בדרך גם כשקשה וגם כשעולות שאלות ותהיות.

"אחד המניעים האנושיים החזקים ביותר הוא הצורך שיש לכל אחד לחולל שינוי בחייהם של אחרים. לאנשים יש צורך פנימי עמוק להיות חלק ממשהו גדול מהם. מנהל או פקיד משלוחים, לכל אדם יש צורך להרגיש שהוא תורם תרומה כלשהי"
(רובין ס' שארמה)

כשיש לנו תשובה טובה, חזקה ואמיתית ללמה אנחנו עושים את מה שאנחנו עושים, נוכל לזכור אותה גם במצבים קשים ולהעזר בה ברגעי שפל.
כשאנחנו פועלים מתוך שליחות, מתוך הדחף להגשים משהו גדול מאיתנו, גם המהמורות שבדרך מתגמדות לעומת המטרה הגדולה.

משימה:
במיוחד ליום החשוב הזה הכנו לכם פלייליסט מהמם להשראה: https://katzr.net/45393d
כשהוא מתנגן ברקע, דייקו את ה"למה" שלכם ואת התרומה של מתנתכם.
שאלו את עצמכם כיצד המתנה שלי תתרום לעולם, לאנושות? למה אני עושה את מה שאני עושה? על איזה צורך המתנה שבי עונה? איזה אור מגיע לעולם דרכי?
חברו את כל התשובות שאספתם ביומיים האחרונים, לגבי הפצע שלכם, המתנה שלכם והיום לגבי התרומה שלכם לעולם, והנה לכם ההגשמה הבאה שלכם!
השאירו מקום להתפתחות ודיוק בזמן אמת, תנו מרווח נשימה להפתעות, אבל אלו הם עיקרי הדברים.
זהו החלום שלכם המבקש להתממש!

"להיות מי שאנחנו, ולהיעשות מי שאנחנו מסוגלים להיעשות, זוהי מטרתם היחידה של החיים." (שפינוזה)

שתפו אותנו כאן בתגובות במשפט אחד איך המתנה שלכם עומדת לתרום לאנושות? זוהי תחילתה של הגשמה!

לנוחיותכם הלינקים למדיטציות:
*אלה אותן המדיטציות לאורך כל האתגר..
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
מהי המתנה שלנו?

# data[].attributes.subject
מהי המתנה שלנו?

# data[].attributes.body
מקפידים על 3 הודיות ומדיטציית שפע ישר על הבוקר? מהמם!!
✨
אחרי שחקרנו אתמול את פצע הילדות שלנו, היום נבין מהי המתנה שלנו.
המתנה שלנו, הכישרון, השליחות, הייעוד אותו באנו להגשים ולחלוק באהבה עם העולם, הוא נגזרת ישירה, כאמור, של הפצע שלנו. הוא התרופה, המזור לכאבנו. בדיוק כשם שהרעל, הארס עצמו יכול להפוך לתרופה, כך הפצע העמוק והכואב ביותר שלנו עומד להתגלות כמתנה הגדולה ביותר שיש לנו להציע.
הפצע, מלכתחילה נועד לשייף את המתנה שלנו ולשכלל את המיומנות בה.
הפצע נועד לסייע לנו לגלות את הכישרונות הייחודיים שלנו באמצעות האסטרטגיות שפיתחנו לעצמנו לצורך התמודדות עם הפצע.
לדוגמה: אלימור, המוכרת לתלמידיה ומטופליה הרבים כDR FEAR (לשעבר) מספרת איך הדוקטורט בפחדים וחרדות, הוא שהפך אותה למי שהיא היום, מורת דרך ומטפלת בחסד.
הפיתוחים האישיים שנדרשנו להמציא, ליצור ולגלות, בכדי להתמודד עם הקושי, הם אלה שאח"כ מאפשרים לנו את האמפתיה, הידע והדיוק הנדרשים כשאנחנו מגיעים להציע את המתנה שלנו לאחרים ואף לסייע להם בריפוי הפצעים שלהם.

"הפחד העמוק ביותר שלנו הוא לא שמא אנחנו חלשים מדי,
הפחד העמוק ביותר שלנו הוא שאנחנו בעלי עוצמה שמעל לכל שיעור.
זה האור שבנו, לא האפלה שבתוכנו, שמפחיד אותנו יותר מכל.
אנחנו שואלים את עצמנו איזו זכות יש לי להיות מבריק, יפהפה, מוכשר ואהוב?
למען האמת, איזו זכות יש לכם לא להיות? אתם ילדיו של אלוהים!
כשאתם בוחרים לשחק בקטן אתם לא משרתים את העולם…"
(מריאן ויליאמסון)

בכולנו יש את הדבר הזה שאנחנו כל כך נהנים לעשות והיינו מוכנים להמשיך לעשות כל יום במשך שארית חיינו. שימו לב שלפעמים אנחנו אפילו לא קולטים שזה כישרון מיוחד משום שעבורנו זה כל כך פשוט וטריוויאלי!
אך הסביבה שלנו טורחת להתפעל ולהזכיר לנו עד כמה היכולת שיש לנו מיוחדת. רוב האנשים מתקשים לתפוס שהכישרון שלהם ראוי בכלל להיקרא "כישרון".  אנחנו לוקחים את מה שיש לנו כמובן מאליו, משווים את עצמנו לאחרים ומחפשים משהו גרנדיוזי, ולא מבינים שכך אנחנו חוטאים לקסם האמיתי שיש לנו!

משימה:
הקשיבו למדיטציה היומית ומיד אחריה שבו עם עצמכם וכתבו מהי ה"מתנה" שלכם לעולם, הכישרון הייחודי, ההוויה המייחדת רק אתכם. היעזרו כמובן בפצע עליו רשמתם במשימה אתמול..

שתפו אותנו בתגובות מה המתנה שגיליתם בעצמכם? חגגו וחבקו אותה באהבה!

*צריכים עזרה בגילוי המתנה? מוזמנים לחזור לרגע לקייטנה ולהקשיב למדיטציית "הטאלנט שאני" עם פריידי אלימור והזקנים! (המדיטציה מתחילה מהדקה ה27:00) https://katzr.net/455969

לנוחיותכם הלינקים למדיטציות:
*אלה אותן המדיטציות לאורך כל האתגר..
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
דע את עצמך! - מה הפצע שלך?

# data[].attributes.subject
דע את עצמך! - מה הפצע שלך?

# data[].attributes.body
מתמידים ביצירת הרגל ההודיה? הפכתם את המדיטציה לשגרת הבוקר שלכם? מדהים!!

✨

חקירה עצמית היא אחת מאבני הדרך המשמעותיות ביותר בשיטת המטאיזם, היות וההכרה העצמית עם החלקים הלא מודעים שלנו היא המפתח למינוף עצמי ועבודה תודעתית יעילה.

החכמה היא לזהות ולהכיר את מבנה האישיות שלנו ככל שניתן, ואותו להעצים, להגדיל ולמנף.

כך למשל אדם שאוהב להמציא וליצור, לא צריך למצוא את עצמו במסגרת נוקשה ותבניתית.

לעומתו, אדם שאוהב להיות חלק מקבוצה ונהנה מהביטחון והקביעות שמערכת יכולה לספק עבורו, כדאי שידע, יבין ויכבד את צרכיו וימצא לעצמו את המקום שיאפשר זאת.

לפעמים אנחנו כ"כ שבויים ברעיון כזה או אחר על עצמנו, ולא מוכנים להרפות ממנו, עד שאנחנו נעשים עיוורים וגורמים לעצמנו סבל לשווא. המודעות לחולשות ולצרכים שלנו תחסוך מאיתנו מאמצים וכאב רב.

הגענו לעולם כדי להעניק את המתנה שלנו, המתנה שאנחנו.  אולי תופתעו, אבל דווקא באמצעות חקירת עומק של פצע הילדות המשמעותי שלנו, נוכל לזהות ולהבין מהי המתנה שלנו.

אל המתנה נגיע מחר, בואו נתחיל היום בחקירת הפצע. מוכנים?

משימה:

קחו לכם רגע אינטימי עם עצמכם, עדיף בחדר סגור ושקט, הקשיבו למדיטציית החקירה הזו:  https://katzr.net/1c297c והסכימו להביט פנימה, אל עבר מקומות שלא תמיד קל להביט.

תוך כדי ההקשבה למדיטציה חזרו אל תקופת הילדות או ההתבגרות שלכם, היו בהסכמה להרגיש ולראות את מה שבא, ותנו לפצע שלכם לצוף ולעלות. ללא שיפוט, ללא היסחפות לדרמה או אשמה. יש שם פצע שמלווה אתכם מאז מתמיד. מהו הפצע הזה? מהו הכאב העמוק שעולה שם?

היזכרו בנופי ילדותכם והתחילו לכתוב בספונטניות נטולת צנזורה מהו הפצע שלכם, ומהם הרגשות והתחושות שהוא מציף בכם. היו שם בחמלה והכלה. כתבו כל מה שעולה, אל תנסו "לבחור" את הפצע.. הוא יופיע לכם מתוך הכתיבה ומתוך הרגשות שיעלו. כשאתם מרגישים נקיים ושהכל נמצא על הדף - סכמו לכם בקצרה את הפצע.

לאחר מכן הקשיבו למדיטצית השפע היומית ופשוט נוחו. הודו לעצמכם על התהליך המופלא שאתם עוברים כאן, על ההתמסרות והמוכנות. מתנות גדולות מחכות לכם בסוף הדרך!! וגם במהלכה...

שתפו אותנו בתגובות באומץ ובאהבה כלפי עצמכם, מהו הפצע שלכם? קראו את התגובות של שאר הקהילה, ותראו שלכולנו יש פצעים עמוקים, והם גם לרוב מאד דומים...

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
שפע עושים באהבה - או לא עושים בכלל

# data[].attributes.subject
שפע עושים באהבה - או לא עושים בכלל

# data[].attributes.body
זכרתם להודות אתמול לפני השינה על 3 דברים טובים שכבר קיימים במציאות שלכם? נהדרים אתם!

✨

והנה אנחנו מגיעים לשלב הכייפי ביותר… שלב הגילוי העצמי..!

הגשמה עצמית היא לא פריבילגיה, וייעוד זה לא משהו שמתחילים לדבר עליו רק כשיש זמן פנוי או כסף זמין.

להיפך, כשאנחנו נמצאים בהגשמה, צפוי שגם נחווה שפע כתוצאה ישירה מהתעסקות במה שאנו אוהבים.

על פי תפישת המטאיזם, לא אמור להיות הבדל בין "עבודה", במובן של פרנסה, לבין "תחביבים", במובן של משחק. אנחנו אמורים לשחק כל היום במה שאנחנו אוהבים, וגם... להתפרנס מזה. ולהתפרנס בכבוד!

בקיצור, לא עושים את מה שלא אוהבים. נקודה.

למען הסר ספק, ב"לא עושים" הכוונה ללא עושים באופן קבוע, כדרך חיים.

כי בדרך לייעוד ולשליחות האמיתית שלנו אנחנו עושים הרבה דברים שאנחנו לא אוהבים.

יש צורך להבחין בין דברים שאנחנו לא אוהבים ועושים כאורח חיים, לדברים שאנחנו לא אוהבים אבל הם משרתים את החלום הגדול שבאנו להגשים.

כשאנחנו שקועים בהנאה ביצירה שלנו, השפע שלנו מובטח, וכשאנחנו פועלים מתוך שליחות - אין לנו את הצורך לשכנע או לקבל אישור חיצוני.

איך נדע האם אנחנו מממשים את הייעוד שלנו?

משימה:

הקשיבו למדיטציה ואחריה השיבו במחברתכם על השאלות הבאות בצורה אינטואיטיבית ומהירה:

האם העבודה שלכם מעייפת ומרוקנת אתכם? או לחילופין, האם קורה שאתם מוצאים את עצמכם עובדים שעות על גבי שעות ועפים עם העבודה בהנאה בלי לשים לב שהזמן עובר?

האם אתם מוצאים שיש לכם את הצורך לשכנע את הסביבה ולזכות ממישהו אחר באישור חיצוני? או לחילופין, האם אתם מסתובבים בתחושת שליחות ונינוחות בעולם ומאמינים שמי שזוכה להגיע אליכם - הרווח כולו שלו?

האם אתם מתאמצים בדרך לתוצאות? או לחילופין, האם אתם עושים את מה שאתם עושים והדברים פשוט קורים מעצמם בקלות?

אם עניתם תשובות חיוביות על כל השאלות, כתבו איפה תוכלו להשתפר ולדייק אף יותר. מה לא מתנהל בדיוק כמו שאתם רוצים?

במידה ולא, כתבו מה בדיוק מפריע לכם, מדוע העבודה מעייפת ומרוקנת, למה עליכם לזכות באישור חיצוני ומדוע אתם מרגישים שאתם מתאמצים בדרך לתוצאות?

האם אתם מזהים התעקשות מסויימת לקחת חלק במשהו שלא באמת נעים או משרת אתכם?

האם יש דברים שאתם עושים כי גדלתם בסביבה שמאמינה שזו הדרך הנכונה, אבל כשאתם באמת מקשיבים לרצון הפנימי שלכם, אתם מבינים שהאמת שלכם שונה?

מה לא מדוייק לכם ואיפה אתם לא מקשיבים לעצמכם ולא בוחרים בסנכרון עם האמת הפנימית שלכם?? דייקו את הפרטים שלא עובדים לכם במציאות שלכם ובימים הקרובים נמשיך לדייק את הייעוד שלנו ולרדת לעומקו...

האם אתם בייעוד שלכם? שתפו אותנו בתגובות את ממצאי המשימה!

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
חקירת מערכת היחסים של ההורים עם כסף

# data[].attributes.subject
חקירת מערכת היחסים של ההורים עם כסף

# data[].attributes.body
זוכרים כל הזמן להודות? אם לא, קדימה זה הזמן! הפכו את ההרגל החדש הזה לאורח חיים שילווה אתכם גם הרבה אחרי האתגר…!
✨
כמו שראינו אתמול, מה שלמדנו בילדותנו משפיע עלינו עד היום, חוסם ומונע מאיתנו לפרוץ קדימה.
מערכות היחסים שיש להורים שלנו לגבי כל תחום ונושא בחיינו, משפיעות עלינו בצורה החזקה ביותר.
איתם בילינו את רוב זמננו המוחלט כילדים ומהם למדנו הכל. בין אם באמצעות דברים מילוליים שנאמרו לנו במודע, או דרך ההתנהלות היומיומית הלא מודעת שלהם.
אתמול חקרנו באופן כללי את החוויות שלנו מהילדות לגבי שפע וכסף. היום נרד לרובד נוסף ונחקור לעומק את מערכת היחסים שהייתה להורים שלנו עם שפע.
גם אם היא השתנתה במהלך השנים, מה שרלוונטי לגבינו הוא מה קיבלנו מהם בתור ילדים, ולא בהכרח ההתנהלות שלהם כיום..
*שימו לב, המטרה היא לחקור את ההתנהלות של האנשים הכי קרובים לנו, שגידלו אותנו כילדים. גם אם גדלתם עם הורה אחד או עם סבא וסבתא, הם לצורך העניין "ההורים" מהם למדתם כיצד להתנהל עם כסף..

לרקע מוזיקת החקירה הזו https://youtu.be/MbdFd93t2k0
פתחו את המחברת שלכם וכתבו מה שעולה לכם לגבי ההתנהלות של הוריכם מול כסף.
מוזמנים להעזר בשאלות הבאות, ולהוסיף עליהן כל מה שעולה:
מה היה היחס של אבא לכסף?
מה היה היחס של אמא לכסף?
האם הם התנהלו בהנאה ובקלות בכל הנוגע לשפע, או בקושי והישרדות?
האם אבא ידע להנות מהכסף, או שהוא חסך כל שקל למקרה הצורך?
האם היה לאמא פחד מכסף?
האם היה לאמא מספיק כסף או שהיא תמיד הייתה בתחושת חוסר?
האם אבא עבד קשה ושעות רבות כדי להביא כסף הביתה?
האם אמא הגשימה את עצמה ומימשה את היכולות שלה?
אחרי שרשמתם כל מה שעלה, סכמו במשפט אחד את מערכת היחסים שהייתה לאמא שלכם עם כסף, ובמשפט נפרד את מערכת היחסים שהייתה לאבא שלכם עם כסף.
לדוגמא:
אמא עובדת קשה כדי לעשות כסף ותמיד חסר לה.
אבא אוהב את העבודה שלו, אבל נשאר בינוני ולא התקדם.
עכשיו, אחדו אותם למשפט אחד. וכתבו אותו בגוף ראשון (אני)
לדוגמא:
המשפט לגבי אמא - אמא עובדת קשה כדי לעשות כסף ותמיד חסר לה.
המשפט לגבי אבא - אבא אוהב את העבודה שלו, אבל נשאר בינוני ולא התקדם.
השילוב - אני עובדת קשה ואוהבת את העבודה שלי, אבל אני נשארת בינונית ולא מתקדמת.
המשפט הזה מייצג את סך התחושות והתפישות שלכם בנוגע כסף!
אחרי שתהדהדו את המשפט החזק שגיליתם, התמה שמנהלת את התודעה שלכם בנוגע לשפע, עברו אל גולת הכותרת: כדי להתחיל מערכת יחסים רומנטית עם שפע כבר ברגע זה, עליכם להפוך את האמונה הזו לאמונה חיובית ולשתול לעצמכם את הפקודה ההפוכה!
לדוגמא:
אני אוהבת את העבודה שלי ונהנית מכל רגע, אני מתקדמת כל הזמן ומגיעה רחוק משיכולתי לדמיין!
רשמו את הפקודה הזו במקום בולט ונגיש (על המקרר לדוגמה) ועכשיו הקשיבו למדיטציה "לחיות שפע" ובמהלכה שננו את הפקודה החדשה, והטמיעו אותה היישר לתוך התאים!
שתפו אותנו כאן בתגובות בפקודה החדשה והמעצימה שלכם! נצלו את המרחב העוטף של הקהילה שלנו והצהירו את דרככם החדשה!

לנוחיותכם הלינקים למדיטציות:
*אלה אותן המדיטציות לאורך כל האתגר..
מדיטציה גלויה לנשים: https://katzr.net/6ee369
מדיטציה גלויה לגברים: https://katzr.net/2d1125
מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
זהירות מוח זוחלים לפניך!

# data[].attributes.subject
זהירות מוח זוחלים לפניך!

# data[].attributes.body
הודיות יומיות כבר יש לכם? למדיטציה כבר האזנתם? מצויין! זה יחזק אתכם במיוחד כשאנחנו עומדים לפתוח את מוח הזוחלים ולחקור עוד שלב אחד פנימה...

✨

"מוח הזוחלים" הוא החלק הפרימיטיבי והראשוני ביותר במוחנו. הוא מוכר גם כמוח הלטאה וכשמו הוא קיים גם אצל כל הזוחלים. תפקידו של "מוח הזוחלים" הוא הישרדותי ונועד להגן עלינו מסכנות. הוא כל כך לא מפותח עד שהוא אינו מזהה פרצופים, כי אם רק רטטים: ריחות, תחושות, רגשות ותמונות.

עד גיל 6, לרבות בשלב העוברי, מוח הזוחלים שלנו סופג כל מידע שמגיע אליו. בסביבות גיל 6 הוא נסגר לקבלה של מידע חדש ומרגע זה הוא מתחיל לשחזר שוב ושוב את כל מה שאסף לתוכו בשנות חיינו הראשונות.

כך לדוגמא תינוקת קטנה החווה תחושת דחייה בין הוריה, מוח הזוחלים שלה יגרום לכך שכל מערכות היחסים המשמעותיות שהיא תייצר ישחזרו את דפוס "הדחייה" כמוטיב חוזר.

דחייה, נטישה, הישרדות, חוסר אמון או חרדה קיומית - כל דפוס שצרוב שם עמוק במוח הזוחלים, עתיד לשחזר את עצמו לאורך החיים. וכך, גם כשהרקע משתנה, או התפאורה והדמויות מתעדכנות, "השריטות" הצרובות בדיסק ממשיכות לשחזר את עצמן לאורך החיים.

בתרגיל חקירה זה נבקש לחשוף את המידע שמוח הזוחלים שלנו מכיר לגבי שפע ואת המוטיב החוזר בכל הרצף ההיסטורי שלנו לאורך השנים והחוויות השונות, זאת במטרה לפרק את כל האמונות הקדומות, הקבעונות והפחדים שיש לנו מכסף, שפע והצלחה.

חשוב מאוד!

כשאנחנו עובדים עם מוח הזולים שלנו, חשוב להיות בחמלה מלאה ובחוסר שיפוט מוחלט.

אנחנו למעשה עומדים לפגוש את עצמנו הקטנים, את הילדים שאנחנו, שספגו את התפישות והאמונות על בסיסן אנחנו חיים עד היום. אין כאן מקום לשיפוט או ביקורת, אנחנו עושים זאת בעדינות, כדי לרפא ולהתמיר.

משימה:

שימו לב, המשימה היום מחולקת ל3 חלקים:

1. מדיטציית חקירה

2. ביצוע המשימה

3. מדיטציית שפע

* אם קשה לכם להקשיב ל2 מדיטציות על הבוקר, תוכלו לחקור ולעשות את המשימה בבוקר ולהשלים את מדיטציית השפע בערב, אך הקפידו להשלים את כל המשימה!

לפני המדיטציה, הקשיבו למוזיקת החקירה הקצרה הזו: https://youtu.be/MbdFd93t2k0,

ורשמו את כל הרשמים והזכרונות מילדותכם שעולים לכם ביחס לשפע וכסף. רשמו לפחות 10 דברים מגבילים שעולים לכם בנושא. אל תתמקדו בהכרח רק במה שלמדתם מההורים, אלא בכל מה שחוויתם מהסביבה, מהמורים בבית הספר, מחוויות מול חברים, שכנים וכו'..

הימנעו מלכתוב אמונות קולקטיביות ומוכרות כמו "צריך לעבוד קשה בשביל כסף" - השתדלו לדייק כמה שיותר ולתאר את החוויות שלכם.

לדוגמא:

כל הדורות במשפחה שלי היו עניים, אין לי סיכוי למשהו אחר..

אין לי חוש עסקי ואת היכולת להרוויח כסף

אמא עבדה ב-3 עבודות ואיכשהו שום דבר לא הספיק

אבא תמיד נשאר בינוני, לא משנה כמה ניסה

החיים הם נדנדה, לפעמים יש בשפע, לפעמים אין בכלל…

המשפטים שכתבתם הם האמונות המנחות את הלא מודע שלכם בכל מה שקשור לשפע.

כדי להפסיק לשחזר אותן הקפידו לבחור את ההיפך מהאוטומט, ובכל סיטואציה בה אמונה כזו צצה - זכרו כי זהו מוח הזוחלים שלכם בפעולה. היו בחמלה, וספרו לעצמכם סיפור חדש.

לדוגמא: אם עולה בכם אמונה שלעולם לא תצליחו להתפרנס ממה שאתם אוהבים, התחילו לספר לעצמכם שאתם כן עושים את מה שאתם אוהבים ומתפרנסים מכך בכבוד. וכך לגבי כל אמונה מעכבת שעוצרת בעדכם, המירו אותה מיד למחשבה חיובית ומלאת אמונה.

שתפו אותנו כאן בתגובות בחוויה שלילית אחת שהפכתם לאמרה מעצימה,  זוהי זכות להיות השראה!

*מוזמנים להקשיב לתוכנית הרדיו על מוח הזוחלים: https://katzr.net/71c5bf

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
לייב סיכום שבוע ראשון

# data[].attributes.subject
לייב סיכום שבוע ראשון

# data[].attributes.attachment_link.title
שיחות בגן עדן - הטרמינל

# data[].attributes.attachment_link.description
ברוכים הבאים לטרמינל המחודש, שיקח אתכם ישירות לגן עדן... טרמינל זה הינו בית למאזיני התוכנית "שיחות בגן עדן" המבקשים לקיים דיונים תודעתיים, להמשיך לעסוק בשיחות לאורך כל השבוע ולמלא אחר המשימות...

# data[].attributes.headline
שמירה על תדר גבוה

# data[].attributes.subject
שמירה על תדר גבוה

# data[].attributes.body
מתמידים בהרגלים החדשים? זכרתם להודות על 3 דברים רגע לפני שהלכתם לישון? הספקתם להאזין למדיטציית "לחיות שפע" הבוקר? אתם אלופים!

✨

אחד האתגרים המשמעותיים בדרך לחיי שפע והגשמה, כרוך בקושי שיש לרבים מאיתנו לשמור על תדר גבוה לאורך זמן. זוהי בהחלט יכולת נזילה וחמקמקה..

מדוע? משום שכבני אנוש, מנעד הרגשות שלנו הוא רחב מאוד וגם אם אנחנו אופטימיים וחדורי אמונה ברגע זה, זה לא מבטיח כלום לגבי הרגשתנו מחר..

מסיבה זו חשוב שתצרו לעצמכם סדר יום מאורגן, ושלבו בו רגעי השראה מכוננים ופינוקים שיגבירו את תחושת האושר שלכם.

"כאשר ההשראה לא באה אלי, אני יוצא ופוגש אותה בחצי הדרך..." (זיגמונד פרויד)

מהם מגבירי אושר?

אלו טקסים קטנים במהלך היום או השבוע שאתם יודעים שיכולים לעזור לכם לשמור על תדר גבוה.

אמבטיה נעימה, כתיבת דפי בוקר, יציאה לטבע פעם בשבוע, טיול לים, מקלחת שמש..

מגבירי האושר שלנו הם לא מותרות, ולא צריך לעשות אותם רק כשיש לנו זמן פנוי, הם הכרחיים להתקדמות ולהתמדה שלנו. הם המשבצות הראשונות אותם עלינו לעגן בלו"ז השבועי שלנו.

*טיפ קטן:

אחד ממגבירי האושר האפקטיביים ביותר הוא מדיטציה. לא סתם אנחנו פותחים כל יום באתגר עם מדיטציה טובה..

מדיטציה היא תרגול שבו אדם מאמן את המוח או גורם לשינוי מצב התודעה העצמי שלו. באמצעות תרגול יומיומי של מדיטציה, תוכלו לחקור ולהכיר את מנגנוני התודעה שלכם, להבין את הדרך בה אתם פועלים בלא מודע, ואף לטפח הרגלים ואמונות חדשות. מדיטציה טובה היא מקור מעולה לשינוי בתפישת החיים שלכם. למדיטציה יתרונות רבים ומגוונים אך בהקשר לשפע, ביכולתה של המדיטציה לעזור לכם ליצור את הנסיבות, במקום שתהיו במצב שבו אתם רק מגיבים אליהן...

הקפידו לפתוח את היום במדיטציה איכותית (לימי האתגר אתם כבר מסודרים, אז קחו את ההרגל הזה איתכם הלאה!) מצ"ב קישור לספריית המדיטציות העשירה של "מרחב מודעות" העומדת לרשות הציבור הרחב: https://tatmuda.com/meditations-main/

בחרו לכם את הסגנון המועדף עליכם, ובלבד שתקפידו לצייר לעצמכם בעיני רוחכם את הלך היום שלכם בטרם תצאו לשגרת חייכם.

סומרסט מוהם אומר ש"כל אושר מתחיל עם ארוחת בוקר שלווה" ואתם תגלו כי

כל בוקר מתחיל במדיטציה טובה!

משימה:

הקשיבו למדיטציה ואחריה רשמו במחברתכם 10 "מגבירי אושר" שעושים לכם את זה. דברים שתמיד מעלים לכם את התדר, משמחים וגורמים לכם לרגעי אושר קטנים!

דאגו ליישם השבוע לפחות שלושה מהם ושמרו את הרשימה הזו לרגעים בהם תחושו נפילה קלה או תדר נמוך.

חזרו אל הרשימה בעיתות אלה והשתמשו בה!

שתפו אותנו כאן בתגובות בכמה ממגבירי האושר שלכם, וחלקו את האושר עם כולם!

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.body
זכרתם להודות אתמול בלילה על 3 דברים טובים? יצא לכם כבר להאזין הבוקר למדיטצית "לחיות שפע"? כל הכבוד! אתם לגמרי בדרך הנכונה לשפע!

✨

אחת הדרכים הטובות והפשוטות להעצים את עצמנו היא לאחל טוב למי שנקלע בדרכנו.

זהו מתכון בטוח להצלחה בכל עת, לרבות רגעים בהם אנחנו מדוכדכים וחסרי ערך.

איך זה עובד?

מאחר וכולנו מחוברים זה לזה דרך שדה אנרגיה אינסופי, אנחנו מקרינים אנרגיה המשפיעה על הסובבים אותנו ובו זמנית אנחנו מושפעים מהאנרגיה שמקרינים האחרים.

לכן, כאשר אנו מאחלים לאחרים את הטוב ביותר, אנחנו למעשה מפיקים מהברכה לא פחות תועלת מאשר האנשים אותם ברכנו.

ברכה היא כמו מחזיר אור, אנחנו לא יכולים להעניק ממנה לאחרים, מבלי שהיא תחזור אלינו.

כך שברגע שתשומת הלב שלנו מכוונת לרווחתם ואושרם של האחרים, האנרגיה שאנחנו מקרינים היא אנרגיה מעצימה, לכל הכיוונים.

התמקדות זו יוצרת תדר חיובי, הממריץ את זרימת האנרגיה ומאפשר לאנרגיה גבוהה לזרום דרכנו.

בנוסף, כשאנו מברכים את האחר אנו מפעילים סוג של "מניפולציה" תודעתית, שכן בברכת האחר אנחנו "עוקפים" פחדים או התנגדויות שיש לנו עצמנו כלפי אותו הדבר בדיוק שאנו רואים אצל האחר ובכך אנו מעודדים את ההתגשמות גם עבורנו.

אם נקפיד לברך את הביטויים לשפע שאנו רואים סביבנו פעמים רבות במהלך היום, נגלה שאנחנו יכולים ליצור רמה גבוהה של אנרגיה חיובית.

משימה:

ערכו רשימה של 10 דברים שעדיין אין לכם ותרצו למשוך לשדה שלכם.

לדוגמא: בית יפה, עבודה עם משמעות, הריון תקין.

לצד כל דבר שרשמתם, כיתבו שם של אדם שמייצג עבורכם את הדבר אותו אתם רוצים.

ועכשיו, ברכו כל אחד או כל דבר המייצג את הדבר אליו אתם שואפים!

ברכו את זו שכבר בהריון, ברכו את החבר שעשה את הפריצה הגדולה בקריירה, ברכו את האחרים שכבר מחזיקים ומייצגים את הדבר שאתם רוצים. הפכו זאת להרגל, וברכת האחרים תביא לכם את אותה הברכה בדיוק!

שתפו אותנו כאן בתגובות בברכה אחת מתוך הרשימה שלכם, והיו השראה לכולנו!

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
לבחור נכון - לבחור באור!

# data[].attributes.subject
לבחור נכון - לבחור באור!

# data[].attributes.body
שגרת חייכם מתחילה להתמלא בריטואלים של שפע (מדיטציית שפע מדי בוקר, 3 הודיות מדי ערב) ואנחנו ממשיכים להעמיק ולהתקדם...!

✨

"וירא אלוהים כי טוב"

אלוהים מסתכל על בריאתו, מפרגן לעצמו ואוהב את התוצאה. זו התורה כולה על רגל אחת!

היכולת של כל צופה (מיהו הצופה אם לא אנחנו?) לבחור בטוב!

רגע לפני שאנחנו, בתור הצופים של חיינו, מגיבים לסיטואציה מתוך אוטומטים ישנים ויוצרים לנו מציאות שלא בהכרח רצויה לנו, רגע לפני הבחירה - נוכל לעצור ולבחור בחירה טובה ואיכותית.

בשפת המטאיזם: לייצר תצפית טובה שתשתקף מיד במציאות של חיינו הלא היא הולגרמה - סרט מדויק המשקף את נבכי תודעתנו.

אז רגע לפני הבדיקה הרפואית או שניה לפני הרמת הטלפון כשהגננת מתקשרת - יש לנו שבריר שניה שבו אנחנו יכולים להחליט לבחור אחרת, לבחור בטוב.

"כל שמתמקדים בו הולך ומתעצם" (קארל יונג)

אנחנו רגילים להתפקס ולראות את הפגום, את החסר, את מה  שלא עובד ולא מצליח.

אנחנו מתרכזים במה שלא טוב, בנו, בבני זוגנו בילדים שלנו ובכל הסובבים אותנו. מקטרים מה לא מספיק טוב בעבודה, מה חסר בזוגיות, איזו פינה לא עובדת בבית, וכמה עשבים שוטים יש בגינה..

אנחנו חושבים שזו אכן המציאות, אבל אלה הקולות השיפוטיים והביקורתיים שבנו הדואגים להזכיר לנו ללא הרף "מה חסר ולא עובד" ובהקשבה להם אנחנו יוצרים לעצמנו מציאות חשוכה, קשה וחסרה.

ככל שנמשיך להתרכז בחסר, נייצר עוד ועוד ממנו. ובהתאמה, ככל שנוריד את השיפוט והביקורת ונלמד לבחור בטוב, כך בהתאמה נייצר לנו עוד ועוד מהטוב הזה...

הדבר הטוב ביותר שאנחנו יכולים לעשות ברגעים בהם אנחנו נסחפים לחוויית החושך והחוסר הוא להתמקד באור ולבחור להפוך את הסיפור - לסיפור טוב!

משימה:

הקשיבו למדיטציה ואחריה ערכו רשימה של 10 דברים שמפחידים או מטרידים אתכם, סרטים רעים שחוזרים לבקר אתכם.

ואז הפכו את הסיפור לסיפור טוב!

ממש התעקשו לראות את האור בסיטואציה ולייצר לכם 10 סיפורים טובים וחיוביים!

לדוגמא: מישהו חתך אותי בכביש בגסות רוח
לבחור נכון: מי שחתך אותי בכביש כנראה ממש מיהר, מדהים שאני לא ממהר ויכול לתת לו מרווח נסיעה!

דוגמא: אני מרגישה גוש בשד ונכנסת לסרט איימים

לבחור נכון: תוך כדי שאני קובעת תור לבדיקה, אני בוחרת לראות שהכל בסדר, כנראה מדובר בגוש הורמונלי שמתעורר מדי פעם בימים המיוחדים בחודש…

בחרו סרט רע אחד שהפכתם לסיפור טוב ושתפו אותנו כאן בתגובות למטה. היו לנו להשראה!!

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.body
הודיה היא הבסיס לשפע והיא ה-STARTER המתניע את אנרגיית השפע לכיווננו.

ככל שנודה יותר, כך נמשוך למרחבנו יותר שפע ואז ממילא נודה יותר, נשופע יותר וחוזר חלילה...

לכן השלב הראשון בדרך לשפע הוא לתכנת את המוח להודיה. להפוך את הכרת התודה לטבע שני לנו וממילא, למשוך בכך עוד ועוד שפע כך שיהיה לנו עוד ועוד על מה להודות..

בשלב הזה באתגר אנחנו מתחייבים להודות על השפע שכבר קיים בחיים שלנו. על הבריאות שלנו, על הבריאה, על הטבע, על המשפחה, החברים, ההגשמה. כל אחד וחבילת השפע שלו. נתמקד בלראות את ה"יש" בכל דבר ובכך נעצים אותו!

במציאות היומיומית אנחנו כמעט ולא עוצרים להודות על מה שיש לנו, אנחנו מקבלים זאת כמובן מאליו ובעיקר עסוקים בלקטר על מה שאין..

משימה:

הקשיבו למדיטציה (מומלץ על הבוקר) ואחריה ערכו רשימה של 20 דברים טובים וממשיים שכבר יש לכם, עליהם אתם מכירים תודה ברגע הזה!

*זכרו: להודות על "הכל" זה כמו להודות על כלום..  היו ספציפיים!

שתפו אותנו כאן בתגובות באחת מהתודות שלכם, שכולנו נוכל להודות ביחד!

לשימושכם 3 גרסאות לאותה המדיטציה:

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

ועוד דבר קטן אך חשוב:

כדי באמת להפוך את הכרת התודה לטבע שני שלנו, מהיום נאמץ לנו הרגל חדש:

תרגול "שלושה דברים טובים".

זהו תרגיל אהוב מבית פרופ' סליגמן, אבי החשיבה החיובית.

ההתמקדות במה שיש לנו, במיוחד בזמן שלפני השינה בו התודעה שלנו חשופה ופתוחה, מאפשרת לנו להתוות את המוח לקליטה של שפע.

לכן, מעתה ועד סוף האתגר, אתם מתבקשים לבצע את התרגיל הזה מדי לילה לפני השינה.

מנו שלושה דברים טובים, קונקרטיים וממשיים עליהם אתם מכירים תודה. וכמו שתרגלנו היום, הודו לבריאה, הודו לעצמכם ולכל יקירכם על השפע שהם מכניסים לחייכם.

התמידו בתרגיל זה והפכו אותו לאורח חיים!

# data[].attributes.headline
שפע כביטוי רוחני

# data[].attributes.subject
שפע כביטוי רוחני

# data[].attributes.body
רוב האנשים מתקשים לעכל את הרעיון ששפע הוא רוחני

כיוון שהם מחזיקים בדעה קדומה שהסתפקות במועט היא ערך עליון וסגפנות היא נעלה ורוחנית.

בנוסף, לכסף גם יצא שם רע והוא מוצג לא פעם כדבר מלוכלך ומסואב, שלא פעם עלול להזיק ולסכן את בעליו.

אלא שאיזה ביטוי רוחני יכול להיות גדול משפע?

הטבע שופע מיסודו, זו מהות סיפור הבריאה - מפץ גדול של יש, מתוך הריק הגדול.

בין אם אתם מאמינים בסיפורי בראשית, בפילוסופיה האינדיאנית או בפיזיקה הקוונטית, איך שלא תסתכלו על זה - היקום נברא יש מאין.

שפע הוא מצב של ידיעה חזקה וביטחון פנימי שכל הצרכים והמשאלות שלנו יתממשו, אם רק נבחר בהם..

אלוהים הוא השפע. הבריאה היא השפע. כל אחד ואחת מאיתנו - מהווים את השפע האולטימטיבי.

ולכן כל קונוטציה שלילית שנלביש על המושג "שפע" – חוטאת לו.

לתפישת המטאיזם, אין דבר יותר רוחני מלממש את השפע על כל צורותיו ולשחק איתו בצורה האולטימטיבית.

כל אדם יכול לחוות שפע - במידה בה הוא יצליח לתפוס את מושג השפע ואת היותו אלוהי, כך השפע יהיה עבורו זמין ונגיש. כל אדם מוזמן ליהנות מהשפע שלו. בכמות, בעוצמה ובדרך בה הוא בוחר. כך שנכון יהיה להסיק ש

"כל המרבה – הרי זה משובח"!

משימה:

מומלץ להקשיב למדיטציה ממש על הבוקר, ובמהלכה חשבו על מעגל השנה, על העונות המתחלפות, על גלי הים הנעים בתנועה חוזרת, על הגוף שלנו שמייצר תאים חדשים בכל רגע, על אור השמש, על הטבע, ועל אינסוף הצורות הבאות בו לידי ביטוי בצורה כ"כ יפה ומרגשת!

כתבו במחברת השפע שלכם לפחות 20 ביטויים לשפע שפגשתם היום. בטבע, בגוף, במזון, באנשים סביבכם ובכל נושא אחר…

*שימו לב לצורות הגיאומטריות הגאוניות של הטבע, המסמלות שפע אינסופי, שכמו פרקטלים, חוזר על עצמו שוב ושוב בהדפסים מרהיבים.

בחרו אחד מביטויי השפע שפגשתם היום סביבכם ושתפו אותנו כאן בתגובות!

לשימושכם 3 גרסאות לאותה המדיטציה:

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית) https://katzr.net/c0fcb7

# data[].attributes.headline
טרק מדיטציה לייב

# data[].attributes.subject
טרק מדיטציה לייב

# data[].attributes.attachment_link.description
Aad Guray Nameh, Jugaad Guray Nameh, Sat Guray Nameh, Siri Guroo Dayvay Nameh Translation: I bow to the Primal Wisdom. I bow to the Wisdom through the Ages. ...

# data[].attributes.body
אתם מתמידים בתרגול ההודיות מדי ערב והאזנה למדיטציה מדי בוקר? כל הכבוד! מוזמנים לשתף אותנו גם בהודיות היומיות שלכם!

אנחנו הולכים ומעמיקים בדרכנו לשפע... היום אנחנו פותחים את השבוע השני לאתגר ומעלים הילוך!

✨

כשם שאנחנו מנצלים את החוק הפיזיקלי על פיו "דומה מושך דומה" וממנפים את ההודיה כדי לחולל ולמשוך לנו שפע,

כך במידה זהה אנחנו צריכים להבין כי רגשות נמוכים דוגמת קורבנות, פאסימיות או מסכנות, לאורך זמן, עלולים לחולל מצבי הישרדות ואיום קיומי.

במילים אחרות: כשאנחנו נמצאים בתדר נמוך,

אנחנו מרחיקים ודוחים מעלינו את השפע!

לכן, אם אתם מזהים שאתם מצויים בתדר נמוך לאורך זמן, פעלו כדי להשתחרר ממנו ולהעלות תדר.

אם זה באופן עצמאי, בכוחות עצמכם - ממש בשביל זה ערכנו את רשימת מגבירי התדר שלנו!

ובין אם זה באמצעות טיפול ממוקד שיסייע לכם להעלות תדר ולהחליף "תחנה" ברדיו שבתודעתכם.

*הקשבה לתוכניות הרדיו יכולה לתת לכם השראה מצויינת!!

דוחי השפע הקלאסים הם קורבנות, כעס, אשמה, ביקורת, דחיה וקנאה.

זה לא הזמן והמקום לצלול לתוך פענוח הרגשות האלה, לזה יש לנו קורס שלם בפני עצמו, אבל כן נוכל לבדוק עם עצמנו איזה מהם הוא הרגש הדומיננטי שלרוב מפעיל ומנהל אותנו, האם אני "אבי נעלבי"? "דרדס זעפני" או "נפתלי לקחו לי שתו לי"? היו כנים עם עצמכם ועקבו אחר התבנית בה אתם נוהגים ב"דיפולט" שלכם. היו ערים לכך ובכל פעם שאתם נופלים לשם, פעלו כדי להחליף תפקיד ולצאת משם.

משימה:

היום המשימה צריכה להיעשות בכנות אמיתית וחמלה כלפי עצמנו, אחרת אין בה כל טעם...

האזינו למדיטציית החקירה הזו: https://youtu.be/MbdFd93t2k0 והסכימו להתכנס בכנות פנימה, ולשאול את עצמכם איזה רגש נמוך מנהל אתכם בתחום הכסף היש והשפע? מה תמיד עולה שם כשאתם צריכים לדבר על כסף, כשאתם קונים משהו חדש, או כשתחושת החוסר וההשרדות מרימה את ראשה?

רשמו במחברתכם את הרגש הדומיננטי שעולה, אפשר גם כמה. דייקו את התבנית האוטומטית אליה המוח שלכם נמשך ונופל, ונסו לכנות אותה כינוי ילדותי ומצחיק, כזה שיעזור לכם לצחוק על עצמכם ולמגר אותה בכל פעם שהיא עולה, מתוך חמלה וחיוך.

מרגע זה ועד לסיום האתגר, אתם עומדים להיות במודעות לדמויות ה"אנטי שפע" הרוחשות בתוככם. בכל פעם שהם יצופו, זכרו שכח הבחירה בידכם! בכוחכם לבחור אם לתת לילד הנעלב או לילדה החשדנית לנהל את המערכה, או לחילופין, לבחור לצאת מהאוטומט, מהלופ, מהשרשרת.

מוזמנים להיעזר בתוכנית הרדיו הרלוונטית לכם כדי להבין לעומק את הרגשות הללו ואיך לעבוד איתם:

תוכנית הרדיו על דחיה https://katzr.net/ad3323

תוכנית הרדיו על קנאה https://katzr.net/e32ee8

תוכנית הרדיו על כעסים https://katzr.net/c4b26c

תוכנית הרדיו על ביקורת https://katzr.net/3f01a7

תוכנית הרדיו על אשמה https://katzr.net/57ad2b

תוכנית הרדיו על קורבנות https://katzr.net/83e6d6

היו אמיצים ושתפו אותנו כאן בתגובות מהי התבנית שלכם, ובאיזה "ניק ניים" אתם מכנים אותה?

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

# data[].attributes.headline
הקדמה לאתגר השפע הגדול!

# data[].attributes.subject
הקדמה לאתגר השפע הגדול!

# data[].attributes.body
מהי תפישת המטאיזם וכיצד היא משפיעה על תודעת השפע שלנו?

"עד שלא תהפוך את תת המודע שלך למודע, הוא ינהל את חייך ואתה תקרא לזה גורל."  (קארל יונג)

תפישת המטאיזם מסבירה שאנחנו יוצרים לעצמנו את המציאות שלנו, ועל כן יש לנו גם את האפשרות לשנות אותה. התפישה מאפשרת לנו להתבונן ולאתר את המנגנונים והדפוסים שמפעילים אותנו ומכתיבים את המציאות היומיומית שאנו חווים, לראות מה מסתתר מאחוריהם ולשנות אותם ובהתאמה, לשנות את מציאות חיינו.

רובנו נוטים להסתמך על מה שעינינו רואות ולחוות את המציאות כאמת מוחלטת המאוששת על ידי מכלול חושינו, אלא שע"פ חקר הפסיכולוגיה והנוירולוגיה, הראיה הינה סובייקטיבית לחלוטין, ומגיעה מהמנגנונים הייחודיים שיש לנו במוח.

כך שבעצם, המציאות ה"אובייקטיבית" עליה אנו סומכים היא סובייקטיבית לחלוטין: כל אדם רואה את מה שהוא מתוכנת לראות. ובדיוק כפי שזה עובד עם חוש הראיה כך זה מתנהל גם עם יתר החושים שלנו המעבירים למוח מידע והוא מצידו אחראי על התרגום, הפרשנות והחוויה.

התודעה היא שכותבת עבורנו את התסריט של חיינו בכל רגע ורגע או כפי שאמר קן ווילבר:

"הגשם אינו יורד עליך, אלא בתוכך".

אז מה גורם לאחד לכתוב תסריט לחיים של שפע כלכלי ולאחר לרוץ אחרי הזנב של עצמו?

הלא מודע שלנו מאוד שמרן ומקובע. הוא אוהב סטטוס קוו ושונא שינויים.

בספרו "להפנט את מריה" מסביר ריצ‘ארד באך כיצד כל הצהרה היוצאת מאתנו או כל אמונה שנספגת בתוכנו, מהווה סוג של היפנוט - פקודה שהמוח שלנו מכיר כאמת אבסולוטית אחת ויחידה.

מי שחווה היפנוט או לחילופין התקף חרדה, יודע עד כמה אמיתית נראית ומרגישה החוויה: הגוף מגיב בהזעה, בסחרחורות ובדופק מואץ ובאותם רגעים, זו האמת הבלעדית של החרד.

אותו הדבר גם לגבי כל "אמת" אחרת המסתתרת לה בנבכי תודעתנו: הפחד ישתק אותנו ותחושת ערך עצמי נמוך תחסום את המעוף והחזון שלנו.

כל הפקודות והאמונות הקיימות בתודעתנו, הן המפתח לתרחיש שיהפוך למציאות חיינו.

אדם החי באופן קבוע מהיד אל הפה, או אוסף שקל אל שקל, ניתן להניח בוודאות כי עוני והישרדות הם הדרך המוכרת לתודעתו. בעוד שחברו שהינו בעל יכולות ואמצעים דומים, אך אמונות הבסיס שלו הן לגמרי הפוכות, יוכל באמצעות תודעתו לייצר לעצמו חיים נוחים וטובים או אם תרצו - גן עדן עלי אדמות.

כי בסופו של דבר, כל המחסומים והפחדים המגבילים – כולם אצלנו בראש - ולכן הדרך לשנות את מציאות חיינו מתחילה עם שינוי תפיסות, דפוסים ואמיתות ושחרור של התודעה שלנו מכבלי תת המודע.

מוכנים? מחר יוצאים לדרך!

----------------------------------------------

איך יתנהל האתגר?

בכל בוקר ב9:00 יעלה כאן הפוסט עם התוכן היומי, קישור למדיטציות ומשימה יומית אותה יש להשלים עד היום למחרת.

את השבוע נסגור בלייב עם פריידי ואלימור על העבודה השבועית ומדיטציה מרוממת לסופ"ש!

התוכן היומי, וכן כל התכנים של אותו השבוע יהיו מוצמדים להודעות שבראש הקבוצה.

חשוב מאוד לשמור על קצב עם כולם ולהקפיד לבצע את המשימה היומית בזמן! יש לכם מ9:00 עד 9:00 למחרת להקשיב למדיטציה ולהשלים את המשימה..

ובינתיים הכינו לכם מחברת שפע בה תרכזו את התכנים והמשימות..

זוהי הזדמנות *אחרונה* לצרף חברים!

הזמינו לפחות 3 חברים חדשים לקבוצה ולאתגר, הנה הלינק לקבוצה: https://www.facebook.com/groups/tatmuda/

# data[].attributes.headline
שפע וערך עצמי

# data[].attributes.subject
שפע וערך עצמי

# data[].attributes.body
רובנו גדלנו בתחושה שאנחנו לא מספיק טובים, שיש טובים מאתנו או שלא מגיע לנו.

תחושה של דימוי עצמי נמוך שהוא הוא החסם הראשון והעיקרי לשפע.

בדרך כלל רגשות כמו אשמה, חוסר הערכה עצמית וחינוך המטיף לצמצום והסתפקות במועט, יתכנתו את התודעה שלנו למצב של הישרדות בלבד..

ערך עצמי זה המטבע החדש!

ככל שתלמדו לעוף על עצמכם, גם חשבון הבנק שלכם ימריא בהתאמה..

ולא, הכוונה היא לא לעוף על כרטיס האשראי שלכם (אותו מומלץ לגזור לכל הרוחות…) אלא לעוף עם עצמכם, על עצמכם ולהבין את גודל המתנה – שאתם לעולם!

אילו היינו תופסים את הערך האמיתי שלנו, לא היינו מתפשרים על מה שמגיע לנו כמו שאנחנו עושים, וברגע שנבין לעומק עד כמה אנחנו נשגבים וראויים, לא נבזבז יותר זמן על "לא ראוי" או "לא מגיע לי".

במילים אחרות:

אמור לי מה מצב חשבון הבנק שלך ואומר לך מה אתה חושב על עצמך.

העלאת הערך העצמי שלנו לא יכולה אף פעם לבוא כהשוואה או ע"י הנמכת הערך של מישהו אחר.

הערך שלנו הוא גם לא תוצאה של תארים, קריירה, עשיה ופרודוקטביות או תגובה הירואית לסיטואציה שקרתה.

הערך העצמי האמיתי שלנו, מקורו בעצם ההוויה שלנו.

הרי כולנו באנו מאותו מקום, כולנו נבראנו בצלם אלוהים - תקראו לזה איך שתרצו: אלוהים, רוח, יקום, שדה או טבע... כל הדבר הזה נמצא בתוכנו.

כולנו חלקיקי אלוהים, אבק כוכבים!

ובמקביל, לכל אחד מאיתנו יש את הDNA הייחודי רק לו, אין שני אנשים בעלי DNA דומה. כל אחד מאיתנו הוא נקודה סינגולרית ייחודית בפני עצמה.

בכולנו יש את החלק הזה שיודע שאנחנו נשגבים, ייחודיים ומושלמים כפי שאנחנו ומתוך כך, יודע בוודאות את הערך המוחלט שלנו.

אלא שכמו שיש בנו את החלק הנשגב, יש בנו גם את חלקי הצל שלנו, שדואגים להגיד לנו את ההיפך.

כל שיפוט, ביקורת עצמית, מילה רעה שאנחנו מסננים כלפי עצמנו, כל אלה הם שיח של חלק הצל שלנו.

דמיינו שאתם אומרים את המילים המסרסות הללו לילדכם הקטן בן ה4 או ה14?! לא יעלה על הדעת, שכן ברור לכולם שילד המוקף באמירות מסוג זה, יגדל להיות אדם חסר ערך ואמונה עצמית.

באותה הצורה אנחנו "מחנכים" את עצמנו לערך עצמי נמוך ע"י כל ביקורת, שיפוט ומילה רעה שיש לנו כלפי עצמנו..

משימה:

כשאנחנו בערך עצמי אמיתי, המציאות משתקפת לנו בהתאם. אותו הדבר גם כשאנחנו בחוסר ערך עצמי.

הקשיבו היום למדיטציה הסאבלימינאלית ואחריה רשמו במחברת את כל הקולות השופטים, הביקורתיים והמנמיכים שאתם רגילים לומר לעצמכם.

רשימה זו היא ביטוי ברור, שחור על גבי לבן לחוסר הערך שלכם..

עכשיו הפכו את המשפטים שכתבתם למשפטים טובים ומעצימים, או אפילו רשמו לכם משפטים חדשים שתשמחו לשמוע מעצמכם!!

*טיפ: אם המשימה הזו קשה לכם, חשבו על הילדים שלכם ומה תרצו להגיד להם..

אחרי שרשמתם את המשפטים המעצימים שלכם, קחו לכם רגע קסום ואמרו לעצמכם את המשפטים החדשים.

חזרו עליהם מספר פעמים, ואת המשפט שהכי ממלא אתכם עוצמה והשראה, שתפו אותנו כאן בתגובות! אל תתביישו, הצהרה פומבית מחזקת וחותמת את הבחירה שלכם, ממש כמו חתונה :)

לנוחיותכם הלינקים למדיטציות:

*אלה אותן המדיטציות לאורך כל האתגר..

מדיטציה גלויה לנשים: https://katzr.net/6ee369

מדיטציה גלויה לגברים: https://katzr.net/2d1125

מדיטציה סאבלימינלית (בה הפקודות סמויות, ורק המוזיקה נשמעת לאוזן האנושית): https://katzr.net/c0fcb7

*יש לכם זמן בסופ"ש? מומלץ מאוד להקשיב לתוכנית הרדיו על ערך עצמי: https://katzr.net/8cf09a לקבלת כלים פרקטיים להתנהלות מול ערך עצמי נמוך.